કોલકાતામાં આયોજિત પ્રેસ કોન્ફરન્સમાં ચિદમ્બરમે જણાવ્યું હતું કે યુપીએ સરકાર દરમિયાન રાફેલને લઈને એક સમજુતી કરવામાં આવી હતી. તે મુજબ આ સોદો ૫૨૬ કરોડ રૂપિયામાં થયો હતો. અમે ફ્રાંસ પાસે ૧૨૬ લડાકુ વિમાનો માટે કરાર કર્યા હતા. કરાર મુજબ ફ્રાંસ ૧૮ વિમાન ઉપલબ્ધ કરાવવાનું હતું જયારે બાકીનાં વિમાનો ભારતમાં કરવાના હતા. યુપીએ સરકારનાં કરાર મુજબ ૩૬ વિમાનોનું બજેટ ૧૮,૯૪૦ કરોડ હતું. જો કે હવે ભાજપ સરકારનાં સમયમાં રાફેલ સોદામાં ૬૦,૧૪૫ કરોડ રૂપિયા ખર્ચ થશે તે મુજબ પ્રતિ વિમાન સરકારને ૧૬૭૦ કરોડ રૂપિયામાં પડશે.